3. ลักษณะการประกอบธุรกิจ

2.  

3.  1.  วิสัยทัศน์และพันธกิจ

วิสัยทัศน์ : เป็นผู้นำในธุรกิจเคมีภัณฑ์เพื่อสร้างสรรค์คุณภาพชีวิต

พันธกิจ :

-   ส่งมอบผลตอบแทนที่เป็นธรรมและยั่งยืนให้แก่ผู้ถือหุ้นด้วยการบริหารผลประกอบการที่เป็นเลิศอย่างน่าเชื่อถือ

-   ผสานความรับผิดชอบต่อสังคมและความใส่ใจสิ่งแวดล้อมในการดำเนินธุรกิจ สู่การพัฒนาที่ยั่งยืน

-   เป็นทางเลือกที่ดีที่สุดแก่คู่ค้า ด้วยสินค้าและบริการเชิงนวัตกรรม

-   สร้างองค์กรแห่งการเรียนรู้ด้วยบรรยากาศการทำงานที่เป็นสุข
    ควบคู่กับการพัฒนาบุคลากรให้ทุ่มเทและผูกพันต่อองค์กรเพื่อความเป็นเลิศอย่างมืออาชีพ

    1.  ประวัติความเป็นมา

บริษัท พีทีที โกลบอล เคมิคอล จำกัด (มหาชน) (PTTGC) เกิดจากการควบบริษัทระหว่าง บริษัท
ปตท. เคมิคอลจำกัด (มหาชน) (PTTCH) และ บริษัท ปตท. อะโรเมติกส์และการกลั่น จำกัด
(มหาชน) (PTTAR) โดยได้จดทะเบียนจัดตั้งบริษัทขึ้นเมื่อวันที่ 19 ตุลาคม 2554
เพื่อก้าวขึ้นเป็นแกนนำของธุรกิจเคมีภัณฑ์ (Chemical Flagship) ของกลุ่ม ปตท. ปัจจุบัน
บริษัทฯ มีทุนจดทะเบียนจำนวน 45,129,302,690 บาท โดยแบ่งเป็นหุ้นสามัญจำนวนทั้งสิ้น
4,512,930,269 หุ้น มูลค่าตราไว้หุ้นละ 10 บาท และ ณ วันที่ 31 ธันวาคม 2555
มีทุนชำระแล้วเป็นจำนวน 45,088,491,170 บาท

บริษัทฯ มีกำลังการผลิต 8.45 ล้านตันต่อปี และมีกำลังการกลั่นน้ำมันดิบ และคอนเดนเสทรวม
280,000 บาร์เรลต่อวัน โดยจัดแบ่งธุรกิจหลักเป็น 7 กลุ่มประกอบด้วย
กลุ่มผลิตภัณฑ์ปิโตรเลียมและสาธารณูปการ กลุ่มผลิตภัณฑ์อะโรเมติกส์ กลุ่มผลิตภัณฑ์โอเลฟินส์
กลุ่มธุรกิจผลิตภัณฑ์โพลิเมอร์ กลุ่มธุรกิจผลิตภัณฑ์เอทิลีนออกไซด์
กลุ่มธุรกิจผลิตภัณฑ์เคมีเพื่อสิ่งแวดล้อม และกลุ่มธุรกิจเคมีภัณฑ์ชนิดพิเศษ นับเป็นบริษัทฯ
ที่ดำเนินธุรกิจปิโตรเคมีและการกลั่นครบวงจรที่มีขนาดใหญ่ที่สุดในประเทศไทย
และเป็นบริษัทชั้นนำในระดับภูมิภาคเอเชียแปซิฟิก ทั้งขนาดและความหลากหลายของผลิตภัณฑ์

2.  เหตุการณ์ที่สำคัญปี 2555

2.  
3.  

30 เมษายน 2555 : คณะกรรมการบริษัทฯ มีมติแต่งตั้ง นายอนนต์ สิริแสงทักษิณ
เข้าดำรงตำแหน่งกรรมการและประธาน เจ้าหน้าที่บริหารและเลขานุการคณะกรรมการบริษัทฯ

31 พฤษภาคม 2555 : บริษัทฯ ร่วมลงทุนร้อยละ 50 ในบริษัท NatureWorks LLC
ประเทศสหรัฐอเมริกา

31 พฤษภาคม 2555 : บริษัทฯ เข้าซื้อหุ้นร้อยละ 51 ในบริษัท Perstorp Holding France
SAS พร้อมเปลี่ยนชื่อจาก บริษัท Perstorp Holding France SAS เป็น VENCOREX Holding

27 กรกฎาคม 2555 : คณะกรรมการบริษัทฯ
มีมติอนุมัติให้ปรับสูตรราคาซื้อขายวัตถุดิบปิโตรเคมีจากก๊าซธรรมชาติระหว่างบริษัทฯ และ บริษัท
ปตท. จำกัด (มหาชน) โดยการปรับสูตรราคาซื้อขายดังกล่าว
ยังคงอยู่บนหลักการที่ทั้งสองฝ่ายตกลงแบ่งปันผลประโยชน์อย่างเท่าเทียมกัน และมีผลบังคับใช้ตั้งแต่
1 สิงหาคม 2555 เป็นต้นไป

19 กรกฎาคม 2555 : ที่ประชุมคณะกรรมการบริษัทฯ มีมติเห็นชอบการควบบริษัทระหว่าง บริษัท
พีทีที ยูทิลิตี้ จำกัด (PTTUT) กับ บริษัทผลิตไฟฟ้าอิสระ (ประเทศไทย) จำกัด (IPT)
เพื่อความมั่นคงด้านสาธารณูปโภค และส่งเสริมศักยภาพการขยายงานธุรกิจไฟฟ้า โดย ณ วันที่ 10
มกราคม 2556 บริษัทใหม่ที่เกิดจากการควบมีชื่อว่า บริษัท โกลบอล เพาเวอร์ ซินเนอร์ยี่ จำกัด

19 กันยายน 2555 : บริษัทฯ
ออกและเสนอขายหุ้นกู้ไม่มีหลักประกันและไม่ด้อยสิทธิ์ให้กับนักลงทุนสถาบันต่างประเทศจำนวน
1,000 ล้านเหรียญสหรัฐฯ เพื่อการลงทุน และ/หรือ เพื่อ Refinance เงินกู้เดิมของบริษัทฯ

30 ตุลาคม 2555 : เปิดสำนักงานสาขา 10 ศูนย์ Applications and Quality Assurance
Center (AQA) ณ อาคารซันทาวเวอร์ส บี ชั้น 40 เพื่อเป็นผลักดันการวิจัยและพัฒนากลุ่ม Home
& Personal Care และกลุ่ม Health & Nutrition

31 ตุลาคม 2555 : จดทะเบียนเลิกบริษัทย่อย บริษัท ไทยเอทานอลเอมีน จำกัด (EA)
โดยโอนกิจการทั้งหมดให้แก่บริษัท ทีโอซี ไกลคอล จำกัด (TOCGC)

1.  การประกอบธุรกิจ

    1.  ภาพรวมการประกอบธุรกิจของบริษัทและบริษัทย่อย

บริษัทฯ เป็นผู้ดำเนินธุรกิจปิโตรเคมีและเคมีภัณฑ์ครบวงจรครอบคลุมทั้งอุตสาหกรรมปิโตรเลียม
อุตสาหกรรม ปิโตรเคมีขั้นต้นทั้งสายโอเลฟินส์และสายอะโรเมติกส์
โดยมีกำลังการกลั่นน้ำมันดิบและคอนเดนเสทรวม 280,000 บาร์เรลต่อวัน
และกำลังการผลิตผลิตภัณฑ์ปิโตรเคมีรวม 8.45 ล้านตันต่อปี ทั้งนี้บริษัทฯ
มีนโยบายการดำเนินธุรกิจที่มุ่งเน้นการเติบโตอย่างมั่นคงและต่อเนื่อง
ด้วยการเพิ่มศักยภาพในการแข่งขัน
และการสร้างมูลค่าเพิ่มในธุรกิจและผลิตภัณฑ์ให้มีความครบถ้วนและหลากหลายยิ่งขึ้น ปัจจุบันบริษัทฯ
มีการขยายกำลังผลิตในธุรกิจเดิมและมีการขยายตัวไปสู่ธุรกิจต่อเนื่องและธุรกิจที่เกี่ยวข้องต่างๆ
ทั้งในและต่างประเทศ
รวมทั้งมุ่งเน้นการเพิ่มศักยภาพในการพัฒนาธุรกิจสู่นวัตกรรมใหม่เพื่อสนับสนุนให้การดำเนินธุรกิจสามารถเติบโตได้อย่างต่อเนื่อง
ทั้งนี้สามารถแบ่งกลุ่มธุรกิจของบริษัทฯ ได้เป็น 7 กลุ่มธุรกิจหลักรวมถึงธุรกิจการให้บริการและอื่นๆ
ที่บริษัทฯใช้งทุนดังแสดงในแผนภาพต่อไปนี้

[]

หมายเหตุ:

(1) ดำเนินการโดย PTTGC มีกำลังการกลั่นน้ำมันดิบ 145,000 บาร์เรลต่อวัน

(2) ดำเนินการโดย PTTGC มีกำลังการผลิตอะโรเมติกส์รวม 2,259,000 ตันต่อปี
    และมีกำลังการกลั่นคอนเดนเสทรวม 135,000 บาร์เรลต่อวัน

(3) ดำเนินการโดย PTTGC มีกำลังการผลิต 1,863,000 ตันต่อปี และ ดำเนินการโดย PTTPE
    มีกำลังการผลิต 1,025,000 ตันต่อปี

(4) ดำเนินการโดย PTTGC มีกำลังการผลิต บิวตะไดอีน 75,000 ตันต่อปีและบิวทีน-1 25,000
    ตันต่อปี (อยู่ระหว่างการการก่อสร้าง)

(5) ดำเนินการโดย PTTGC มีกำลังการผลิต 300,000 ตันต่อปี และ ดำเนินการโดย BPE
    มีกำลังการผลิต 500,000 ตันต่อปี

(6) ดำเนินการโดย PTTPE มีกำลังการผลิต 300,000 ตันต่อปี

(7) ดำเนินการโดย PTTPE มีกำลังการผลิต 400,000 ตันต่อปี

(8) ดำเนินการโดย TSCL มีกำลังการผลิต 90,000 ตันต่อปี

(9) ดำเนินการโดย VNT มีกำลังการผลิตพลาสติกพีวีซี 280,000 ตันต่อปี

(10) ดำเนินการโดย TOCGC มีกำลังการผลิตโมโนเอทิลีนไกลคอลสูงสุด 395,000 ตันต่อปี

(11) ดำเนินการโดย TEA มีกำลังการผลิต 50,000 ตันต่อปี
     แต่ได้โอนกิจการทั้งหมดไปให้กับบริษัท TOCGC โดยมีผลสมบูรณ์ตามกฎหมายตั้งแต่วันที่ 1
     ตุลาคม พ.ศ. 2555)

(12) ดำเนินการโดย TEX มีกำลังการผลิต 50,000 ตันต่อปี

(13) ดำเนินการโดย TOL มีกำลังการผลิต 331,000 ตันต่อปี

(14) ดำเนินการโดย EMERY มีกำลังการผลิตโอลีโอเคมีพื้นฐานและโอลีโอเคมีชนิดพิเศษ
     1,049,000 ตันต่อปี

(15) ดำเนินการโดย Bio Spectrum (อยู่ระหว่างการออกแบบการก่อสร้าง)

(16) ดำเนินการโดย NatureWorks LLC ซึ่งบริษัทฯถือหุ้นผ่านทางบริษัท PTTGC
     International (USA) ในสัดส่วน 50% มีกำลังการผลิต Polylactic Acid (PLA)
     ประมาณ 140,000 ตันต่อปี

(17) ดำเนินการโดย PPCL มีกำลังการผลิตสารฟีนอล 200,000 ตันต่อปี และกำลังการผลิตสาร
     BisPhenol-A (BPA) 150,000 ตันต่อปี

(18) ดำเนินการโดย VENCOREX Holding (เดิมคือบริษัท Perstorp Holding France
     SAS) ซึ่งบริษัทฯ ถือหุ้นผ่านทางบริษัท PTTGC International (Netherlands)
     B.V.ในสัดส่วน 51% มีกำลังการผลิต Toluene Di-isocyanate (TDI) 125,000
     ตันต่อปี และ Hexamethylene Di-isocyanate (HDI) & Derivatives 35,000
     ตันต่อปี

(19) ดำเนินการโดย TTT

(20) ดำเนินการโดย GPSC (เดิมคือ PTTUT โดย PTTUT ได้ควบรวมกับบริษัท ผลิตไฟฟ้าอิสระ
     (ประเทศไทย) จำกัด เมื่อวันที่ 10 มกราคม 2556)

(21) ดำเนินการโดย NPC S&E

(22) ดำเนินการโดย PTTME และ PTTES

(23) ดำเนินการโดย EFT

(24) ดำเนินการโดย Bio Creation

(25) ดำเนินการโดย PTTICT

(26) ดำเนินการโดย Business Service Alliance

ทั้งนี้สามารถสรุปภาพรวมของแต่ละกลุ่มธุรกิจได้ ดังนี้

  1 กลุ่มผลิตภัณฑ์ปิโตรเลียมและสาธารณูปการ (Group Performance Center - Refinery
  and Shared Facilities)

บริษัทฯ เป็นหนึ่งในผู้กลั่นน้ำมันและจำหน่ายผลิตภัณฑ์ปิโตรเลียมสำเร็จรูปชั้นนำของประเทศ
โดยเป็นเจ้าของและผู้ดำเนินการโรงกลั่นน้ำมันแบบ Complex ที่ทันสมัย
กล่าวคือโรงกลั่นของบริษัทฯ มีหน่วย Hydrocracker และ Visbreaker
ซึ่งสามารถเปลี่ยนน้ำมันเตาเป็นน้ำมันสำเร็จรูปกึ่งหนักกึ่งเบาซึ่งมีมูลค่าสูงกว่า
โดยมีกำลังการกลั่นน้ำมันดิบ 145,000 บาร์เรลต่อวันนอกจากนี้โรงกลั่นของบริษัทฯ
ยังมีความยืดหยุ่น และสามารถผลิตผลิตภัณฑ์ในสัดส่วนที่สอดคล้องกับความต้องการของลูกค้า
และสภาวะตลาดที่มีการเปลี่ยนแปลงไป

  2 กลุ่มผลิตภัณฑ์อะโรเมติกส์ (Group Performance Center - Aromatics)

บริษัทฯ เป็นผู้ผลิตและจำหน่ายผลิตภัณฑ์อะโรเมติกส์รายแรกและรายใหญ่ที่สุดในประเทศไทย
โดยโรงงาน อะโรเมติกส์ของบริษัทฯ จะใช้คอนเดนเสทจากอ่าวไทยเป็นวัตถุดิบหลัก บริษัทฯ
มีหน่วยผลิตอะโรเมติกส์ 2 หน่วย ซึ่งมีกำลังการกลั่นคอนเดนเสทรวม 135,000 บาร์เรลต่อวัน
และกำลังการผลิตผลิตภัณฑ์อะโรเมติกส์ ได้แก่ พาราไซลีน เบนซีน ไซโคลเฮกเซน ออร์โธไซลีน
มิกซ์ไซลีนส์ และโทลูอีน รวมทั้งสิ้น 2,259,000 ตันต่อปี นอกจากนี้บริษัทฯ
ยังนำผลิตภัณฑ์พลอยได้ที่ได้จากกระบวนการผลิตผลิตภัณฑ์อะโรเมติกส์ไปเพิ่มมูลค่าที่โรงกลั่นน้ำมัน
และโรงงานโอเลฟินส์ เช่น การนำคอนเดนเสท เรซิดิว ไปกลั่นแยกเป็นน้ำมันสำเร็จรูป
การนำแนฟทาชนิดเบาไปเป็นวัตถุดิบในการผลิตโอเลฟินส์ เป็นต้น

+--------------+-----------------+----------------+------------------+
| ผลิตภัณฑ์       | กำลังการผลิต      |                |                  |
|              | (ตัน/ปี)          |                |                  |
| อะโรเมติกส์    |                 |                |                  |
+--------------+-----------------+----------------+------------------+
|              | อะโรเมติกส์ หน่วยที่ | อะโรเมติกส์      | รวม              |
|              | 1               | หน่วยที่ 2        |                  |
+--------------+-----------------+----------------+------------------+
| พาราไซลีน     | 540,000         | 655,000        | 1,195,000        |
+--------------+-----------------+----------------+------------------+
| เบนซีน        | 307,000         | 355,000        | 662,000          |
+--------------+-----------------+----------------+------------------+
| ไซโคลเฮกเซน  | 200,000         | -              | 200,000          |
+--------------+-----------------+----------------+------------------+
| ออร์โธไซลีน    | 66,000          | -              | 66,000           |
+--------------+-----------------+----------------+------------------+
| มิกซ์ไซลีนส์     | 76,000          | -              | 76,000           |
+--------------+-----------------+----------------+------------------+
| โทลูอีน        | -               | 60,000         | 60,000           |
+--------------+-----------------+----------------+------------------+
| รวม          | 1,189,000       | 1,070,000      | 2,259,000        |
+--------------+-----------------+----------------+------------------+

  3 กลุ่มผลิตภัณฑ์โอเลฟินส์ (Group Performance Center - Olefins)

กลุ่มบริษัทฯ เป็นผู้ผลิตและจำหน่ายผลิตภัณฑ์เอทิลีนและโพรพิลีน ซึ่งรวมเรียกว่า “โอเลฟินส์”
โดยจำหน่ายให้แก่กลุ่มโรงงานปิโตรเคมีขั้นต่อเนื่องภายในกลุ่มบริษัท ได้แก่
โรงงานผลิตเม็ดพลาสติกโพลีเอทิลีนความหนาแน่นสูง (HDPE)
โรงงานผลิตเม็ดพลาสติกโพลีเอทิลีนความหนาแน่นต่ำ (LDPE)
และโรงงานผลิตเม็ดพลาสติกโพลีเอทิลีนความหนาแน่นต่ำเชิงเส้น (LLDPE)
และโรงงานผลิตเอทิลีนออกไซด์/เอทิลีนไกลคอล (EO/EG) ณ สิ้นปี 2555
กลุ่มบริษัทมีกำลังการผลิตติดตั้ง (Nameplate Capacity) ของ โอเลฟินส์รวม 2,888,000
ตันต่อปี ประกอบด้วยเอทิลีน 2,376,000 ตันต่อปี และโพรพิลีน 512,000 ตันต่อปี

  ------------------------- ----------- ------------ ------------ ------------
  โรงงาน / บริษัท             วัตถุดิบ       กำลังการผลิต                
                                        (ตัน/ปี)                    

                                        เอทิลีน        โพรพิลีน       รวม

  1. โรงโอเลฟินส์ ไอ-หนึ่ง /    ก๊าซ         461,000      127,000      588,000
  PTTGC                                                           

  2. โรงโอเลฟินส์ ไอ-สี่หนึ่ง /   ก๊าซ/แนฟทา   515,000      310,000      825,000
  PTTGC                                                           

  3. โรงโอเลฟินส์ ไอ-สี่สอง /   ก๊าซ         400,000      50,000       450,000
  PTTGC                                                           

  4. โรงผลิตโอเลฟินส์ / PTTPE  ก๊าซ         1,000,000    25,000       1,025,000

  รวม                                   2,376,000    512,000      2,888,000
  ------------------------- ----------- ------------ ------------ ------------

ทั้งนี้การที่กลุ่มบริษัทฯ มีโรงงานโอเลฟินส์ที่ใช้ทั้งก๊าซธรรมชาติและแนฟทาเป็นวัตถุดิบนั้น
ทำให้สามารถปรับการใช้วัตถุดิบในการผลิตให้เกิดประโยชน์สูงสุดแก่กลุ่มบริษัทฯ ได้
สำหรับผลิตภัณฑ์พลอยได้ที่ได้จากการผลิตโอเลฟินส์ส่วนใหญ่บริษัทฯ จะนำไปเพิ่มมูลค่า เช่น
การส่งไพโรไลซิส แก๊สโซลีน ไปเพิ่มมูลค่าเป็นผลิตภัณฑ์อะโรเมติกส์
การส่งแครกเกอร์บอททอมไปกลั่นแยกที่โรงกลั่นน้ำมันของบริษัทฯ เป็นต้น

  4 กลุ่มธุรกิจผลิตภัณฑ์โพลิเมอร์ (Polymers Business Unit)

ธุรกิจผลิตภัณฑ์โพลิเมอร์มีความสำคัญในการเป็นผลิตภัณฑ์ขั้นต่อเนื่องหลักของผลิตภัณฑ์โอเลฟินส์
โดยผลิตภัณฑ์โพลิเมอร์จะถูกนำไปใช้แปรรูปเป็นสินค้าอุปโภคบริโภคทั่วไป
รวมถึงสินค้าจำเป็นทั้งในภาคอุตสาหกรรมและเกษตรกรรม
ตลอดจนสินค้าที่เพิ่มความสะดวกสบายตามวิถีชีวิตของผู้บริโภคสมัยใหม่ กลุ่มบริษัทฯ
จึงมุ่งเน้นให้ความสำคัญในการดำเนินธุรกิจในกลุ่มนี้ โดยในปี 2555
กลุ่มบริษัทมีกำลังการผลิตโพลิเมอร์ ในกลุ่ม HDPE, LDPE, LLDPE และ PS รวมทั้งสิ้น
1,590,000 ตันต่อปี

  ------------------------- -------------- ------------------------------
  ผลิตภัณฑ์                    บริษัท           กำลังการผลิต (ตัน/ปี)

  HDPE                      PTTGC          300,000

                            BPE            500,000

  LDPE                      PTTPE          300,000

  LLDPE                     PTTPE          400,000

  PS                        TSCL           90,000

  รวม                                      1,590,000
  ------------------------- -------------- ------------------------------

ผลิตภัณฑ์เม็ดพลาสติกข้างต้นจะถูกจำหน่ายให้แก่กลุ่มโรงงานขึ้นรูปทั้งในและต่างประเทศผ่านบริษัท
พีทีที โพลีเมอร์ มาร์เก็ตติ้ง จำกัด (“PTTPM”) ซึ่งเป็นบริษัทร่วมทุนระหว่างบริษัทฯ กับ ปตท.
และ IRPC โดยมีสัดส่วนการถือหุ้นร้อยละ 25 : 50 : 25 ตามลำดับ
ซึ่งเป็นตัวแทนในการดำเนินกิจกรรมด้านการตลาดและการจัดจำหน่ายอันเป็นการช่วยเพิ่มศักยภาพทางการตลาดทั้งในและต่างประเทศ
ให้แก่กลุ่มบริษัทฯ โดยผลิตภัณฑ์ HDPE, LLDPE และ LDPE
จะถูกจำหน่ายภายใต้เครื่องหมายการค้า “Innoplus” ส่วนผลิตภัณฑ์ PS
จะถูกจำหน่ายภายใต้เครื่องหมายการค้า “Diarex”

นอกจากนี้บริษัทฯ ยังได้ลงทุนเพิ่มเติมในบริษัท วินิไทย จำกัด (มหาชน) (VNT) โดยบริษัทฯ
ถือหุ้นในสัดส่วนร้อยละ 24.98 ทั้งนี้ VNT เป็นผู้ผลิตพลาสติกพีวีซี (PVC) โดยมีกำลังการผลิต PVC
รวม 280,000 ตันต่อปี

  5 กลุ่มธุรกิจผลิตภัณฑ์เอทิลีนออกไซด์ (EO-Based Performance Business)

เพื่อเพิ่มมูลค่าของผลิตภัณฑ์โอเลฟินส์และตอบสนองความต้องการของกลุ่มอุตสาหกรรม
และผู้บริโภคได้ครอบคลุมยิ่งขึ้น บริษัทฯ
เห็นถึงความจำเป็นในการผลิตผลิตภัณฑ์ที่มีมูลค่าสูงและยังไม่มีการผลิตในประเทศ
ทั้งยังช่วยประเทศลดการนำเข้าจากต่างประเทศ
และเพิ่มศักยภาพในการแข่งขันให้กับอุตสาหกรรมปิโตรเคมีของไทย บริษัทฯ
จึงได้ขยายธุรกิจไปสู่ธุรกิจผลิตภัณฑ์เอทิลีนออกไซด์และผลิตภัณฑ์ขั้นต่อเนื่อง (EO-Based
Performance Products) ซึ่งได้แก่ ผลิตภัณฑ์โมโนเอทิลีนไกลคอล (MEG)
รวมถึงผลิตภัณฑ์ต่อเนื่องของเอทิลีนออกไซด์ (EO Derivatives) ได้แก่ เอทานอลเอมีน
(Ethanolamines) และสารอีทอกซีเลท (Ethoxylate) เป็นต้น โดยในปี 2555
กลุ่มบริษัทมีกำลังการผลิตโมโน เอทิลีนไกลคอล (Mono Ethylene Glycol : MEG) 395,000
ตันต่อปี ส่วนเอทานอลเอมีนและอีทอกซีเลทมีกำลังการผลิตผลิตภัณฑ์ละ 50,000 ตันต่อปี

  6 กลุ่มธุรกิจผลิตภัณฑ์เคมีเพื่อสิ่งแวดล้อม (Green Chemicals Business Unit)

จากการที่ประเทศไทยและภูมิภาคเอเชียตะวันออกเฉียงใต้มีพื้นที่และภูมิอากาศที่เหมาะสมในการปลูกพืชที่ให้น้ำมันประเภทต่าง
ๆ ที่มีศักยภาพสำหรับใช้แปรรูปจากน้ำมันธรรมชาติเป็นผลิตภัณฑ์ทางเคมี (Oleochemicals)
ได้เป็นอย่างดี
อีกทั้งในปัจจุบันความต้องการใช้พลังงานทดแทนและผลิตภัณฑ์ที่เป็นมิตรกับสิ่งแวดล้อมมีแนวโน้มสูงขึ้น
บริษัทฯ จึงเล็งเห็นโอกาสและความสำคัญในการพัฒนาสายธุรกิจผลิตภัณฑ์เพื่อสิ่งแวดล้อม
ด้วยการดำเนินโครงการผลิตสารเมทิลเอสเทอร์ (Methyl Ester) และสารแฟตตี้แอลกอฮอล์
(Fatty Alcohol) และมีกลีเซอรีนเป็นผลิตภัณฑ์พลอยได้ โดยมีกำลังการผลิตรวมทั้งสิ้น 331,000
ตันต่อปี (Methyl Ester 200,000 ตันต่อปี, Fatty Alcohol 100,000 ตันต่อปี
และกลีเซอรีน 31,000 ตันต่อปี)
โดยใช้น้ำมันปาล์มดิบที่จัดหาได้จากในประเทศและในภูมิภาคเป็นวัตถุดิบ
ทั้งนี้เมทิลเอสเทอร์จะถูกนำไปใช้เป็นส่วนผสมในการผลิตน้ำมันดีเซลชีวภาพ หรือไบโอดีเซล
(Biodiesel) คุณภาพสูง ซึ่งจะช่วยลดมลภาวะ หรือผลกระทบต่อสิ่งแวดล้อม
และเพิ่มประสิทธิภาพแก่น้ำมันดีเซล
ส่วนแฟตตี้แอลกอฮอล์จะนำไปใช้เป็นวัตถุดิบในการผลิตอีทอกซีเลท สำหรับกลีเซอรีน (Glycerin)
ซึ่งเป็นผลิตภัณฑ์พลอยได้ นำไปใช้ในอุตสาหกรรมเคมี ยา และอาหาร

เพื่อเพิ่มศักยภาพและขยายฐานการผลิตและจำหน่ายผลิตภัณฑ์โอลีโอเคมีของกลุ่มบริษัทให้ครบวงจรและเปิดตลาดไปสู่ภูมิภาคต่าง
ๆ เช่น เอเชีย ยุโรปและอเมริกา บริษัทฯ จึงได้เข้าลงทุนในบริษัท เอเมอรี่ โอลีโอ เคมิคอลส์
(Emery Oleochemicals หรือ “EMERY”) ในสัดส่วน 50% ในเดือนกรกฎาคม 2551 โดย
Emery Oleochemicals
มีกำลังการผลิตของผลิตภัณฑ์โอลีโอเคมีพื้นฐานและโอลีโอเคมีชนิดพิเศษรวม 1,049,000 ตันต่อปี  
 

นอกจากนี้การดำเนินธุรกิจเคมีเพื่อสิ่งแวดล้อมของบริษัทฯ
ยังให้ความสนใจในเรื่องการผลิตผลิตภัณฑ์ที่เป็นมิตรกับสิ่งแวดล้อมมากขึ้น
โดยมีการมุ่งเน้นในเรื่องการวิจัยพัฒนาในเรื่องพลาสติกชีวภาพและเคมีชีวภาพเพิ่มมากขึ้นด้วย
โดยกลุ่มบริษัทได้เข้าซื้อหุ้นของบริษัท Myriant Technologies, Inc. และบริษัท
NatureWorks LLC ซึ่งเป็นบริษัทชั้นนำทางด้านเทคโนโลยีการผลิตผลิตภัณฑ์เคมีเพื่อสิ่งแวดล้อม

7 กลุ่มธุรกิจเคมีภัณฑ์ชนิดพิเศษ (High-Volume Specialties Business Unit)

บริษัทฯ ยังมีผลิตภัณฑ์อื่นที่อยู่นอกเหนือจากกลุ่มธุรกิจผลิตภัณฑ์ทั้ง 6 ที่กล่าวมาข้างต้น
ซึ่งจะเป็นเคมีภัณฑ์ชนิดพิเศษ โดยที่ผ่านมาบริษัทฯ ได้ร่วมทุนกับบริษัท ปตท.
ดำเนินธุรกิจเคมีภัณฑ์ชนิดพิเศษภายใต้บริษัท พีทีที ฟีนอล จำกัด (PPCL)
เพื่อผลิตผลิตภัณฑ์ฟีนอลกำลังการผลิต 200,000 ตันต่อปี และผลิตภัณฑ์ต่อเนื่อง คือ Bis-Phenol-A
(BPA) ขนาด 150,000 ตันต่อปี นอกจากนี้กลุ่มบริษัทยังได้เข้าซื้อหุ้นของบริษัท Perstorp
Holding France SAS ในสัดส่วน 51% เป็นที่เรียบร้อยในวันที่ 31 พฤษภาคม 2555
พร้อมทั้งดำเนินการเปลี่ยนชื่อบริษัทเป็น VENCOREX Holding โดยมีกำลังการผลิต Toluene
Di-Isocyanates (TDI) 125,000 ตันต่อปี และ Hexamethylene Di-isocyanate (HDI)
& Derivatives 35,000 ตันต่อปี ซึ่งเป็นผลิตภัณฑ์ที่จะนำไปใช้เป็นวัตถุดิบในการผลิตผลิตภัณฑ์
Polyurethane (PU สำหรับในภาคอุตสาหกรรมรถยนต์ ทั้งนี้ ในอนาคตบริษัทฯ
มีแผนที่จะลงทุนก่อสร้างโรงผลิตผลิตภัณฑ์แห่งใหม่หรือเข้าไปซื้อกิจการในธุรกิจเคมีภัณฑ์ชนิดพิเศษต่างๆ
อย่างต่อเนื่องและครบวงจร เพื่อที่จะขยายการเจริญเติบโตของธุรกิจให้แข็งแกร่งมากยิ่งขึ้นอีกด้วย

8 ธุรกิจการให้บริการและอื่น ๆ (Service & Others)

กลุ่มบริษัทฯ
ให้ความสำคัญกับธุรกิจและกิจกรรมที่สนับสนุนให้การดำเนินธุรกิจมีความมั่นคงและครบวงจรยิ่งขึ้น
โดยมีบริการด้านต่าง ๆ สำหรับกลุ่มบริษัทฯ และลูกค้าในกลุ่มอุตสาหกรรมปิโตรเคมีขั้นต่อเนื่อง
ได้แก่ ธุรกิจการให้บริการเก็บและขนถ่ายเคมีภัณฑ์ ธุรกิจการผลิตและจำหน่ายไฟฟ้าและไอน้ำ
ธุรกิจการตลาดและซื้อขายผลิตภัณฑ์สุขภาพและโภชนาการ ธุรกิจให้บริการบำรุงรักษาโรงงาน
และบริการอื่น ๆ ดังแสดงรายละเอียดในหัวข้อ 4.8

1.  โครงสร้างการถือหุ้นของบริษัทฯในบริษัทย่อยและบริษัทร่วม ณ 31 ธันวาคม 2555

[]

  -----------------------------------------------------------------------
  บริษัทย่อย                   
  ------------------------- ---------------------------------------------
  PTTPE                     บริษัท พีทีที โพลีเอทิลีน จำกัด

  BPE                       บริษัท บางกอกโพลีเอททิลีน จำกัด (มหาชน)

  TSCL                      บริษัท ไทยสไตรีนิคส์ จำกัด

  TOCGC                     บริษัท ทีโอซี ไกลคอล จำกัด

  TOL                       บริษัท ไทยโอลีโอเคมี จำกัด

  TFA                       บริษัท ไทยแฟตตี้แอลกอฮอลส์ จำกัด

  Bio Creation              บริษัท ไบโอ ครีเอชั่น จำกัด

  NPC S&E                   บริษัท เอ็นพีซี เซฟตี้ แอนด์ เอ็นไวรอนเมนทอล เซอร์วิส
                            จำกัด

  CH Inter                  PTT Chemical International Private Limited

  PTTGC (Netherlands)       PTTGC International (Netherlands) B.V.

  PTTGC (USA)               PTTGC International (USA) Inc.

  AP ROH                    PTT Chemical International (Asia Pacific ROH)
                            Limited

  Bio Spectrum              บริษัท ไบโอ สเปกตรัม จำกัด

  PPCL                      บริษัท พีทีที ฟีนอล จำกัด

  PTTME                     บริษัท พีทีที เมนเทนเนนซ์ แอนด์ เอนจิเนียริ่ง จำกัด

  TTT                       บริษัท ไทยแท้งค์เทอร์มินัล จำกัด

  TEX                       บริษัท ไทยอีทอกซีเลท จำกัด

  Vencorex                  Vencorex Holding

  NatureWorks               NatureWorks LLC

  EMERY                     Emery Oleochemicals (M) Sdn Bhd

  บริษัทร่วม                   

  BSA                       บริษัท บิซิเนส เซอร์วิสเซส อัลไลแอนซ์ จำกัด

  MYRIANT                   Myriant Corporation

  PTTICT                    บริษัท พีทีที ไอซีที โซลูชั่นส์ จำกัด

  GPSC                      บริษัท โกลบอล เพาเวอร์ ซินเนอร์ยี่ จำกัด

  PTTPM                     บริษัท พีทีที โพลีเมอร์ มาร์เก็ตติ้ง จำกัด

  VNT                       บริษัท วีนิไทย จำกัด (มหาชน)

  Advance Biochemical       บริษัท แอดวานซ์ ไบโอเคมิคอล (ประเทศไทย) จำกัด

  EFT                       บริษัท อีสเทิร์น ฟลูอิด ทรานสปอร์ต จำกัด

  PTTES                     บริษัท พีทีที เอนเนอร์ยี่ โซลูชั่นส์ จำกัด

  บริษัทอื่น                    

  API                       Alliance Petrochemical Investment (Singapore)
                            Private Limited

  MHPC                      Mehr Petrochemical Company Limited
  -----------------------------------------------------------------------

หมายเหตุ :

1)  วันที่ 19 ตุลาคม 2554 บริษัทฯ ได้ปรับสัดส่วนการลงทุนใน PPCL ร้อยละ 60
    หลังจากการควบรวมระหว่างบริษัท ปตท. เคมิคอล จำกัด (มหาชน) กับ บริษัท ปตท.
    อะโรเมติกส์และการกลั่น จำกัด (มหาชน)

2)  วันที่ 19 ตุลาคม 2554 บริษัทฯ ได้ปรับสัดส่วนการลงทุนใน PTTUT ร้อยละ 60
    หลังจากการควบรวมระหว่างบริษัท ปตท. เคมิคอล จำกัด (มหาชน) กับ บริษัท ปตท.
    อะโรเมติกส์และการกลั่น จำกัด (มหาชน)

3)  วันที่ 19 ตุลาคม 2554 บริษัทฯ ได้ปรับสัดส่วนการลงทุนใน PTTICT ร้อยละ 40
    หลังจากการควบรวมระหว่างบริษัท ปตท. เคมิคอล จำกัด (มหาชน) กับ บริษัท ปตท.
    อะโรเมติกส์และการกลั่น จำกัด (มหาชน)

4)  วันที่ 15 ธันวาคม 2554 ได้มีการจดทะเบียนก่อตั้ง PTTGC International
    (Netherlands) B.V. ซึ่งถือหุ้นโดย CH Inter ร้อยละ 100

5)  วันที่ 22 ธันวาคม 2554 บริษัทฯ ได้ลงนามในสัญญาซื้อหุ้นสามัญของ Perstorp Holding
    France SAS คิดเป็นสัดส่วนการถือหุ้นโดย PTTGC International (Netherlands)
    B.V. ร้อยละ 51

6)  วันที่ 31 พฤษภาคม 2555 การเข้าซื้อหุ้นบริษัท Perstorp Holding France SAS
    คิดเป็นสัดส่วนการถือหุ้นโดย PTTGC International (Netherlands) B.V. ร้อยละ 51
    ของบริษัทฯ ได้ดำเนินการแล้วเสร็จ และได้เปลี่ยนชื่อบริษัทเป็น Vencorex Holding

7)  วันที่ 31 พฤษภาคม 2555 การเข้าซื้อหุ้นบริษัท NatureWorks LLC
    คิดเป็นสัดส่วนการถือหุ้นโดย PTTGC International (USA) ร้อยละ 50 ของบริษัทฯ
    ได้ดำเนินการแล้วเสร็จเป็นที่เรียบร้อย

8)  วันที่ 31 ตุลาคม 2555 จดทะเบียนเลิกบริษัทย่อย บริษัท ไทยเอทานอลเอมีน จำกัด (EA)
    โดยโอนกิจการทั้งหมด รวมถึงสิทธิและหน้าที่ต่าง ๆ ไปให้แก่บริษัท ทีโอซี ไกลคอล จำกัด
    (TOCGC)

9)  บริษัท BSA - บริษัทฯ ถือหุ้นโดยตรงโดยเป็นหุ้นบุริมสิทธิ ร้อยละ 25 และถือหุ้นโดยอ้อมผ่าน
    PTTUT และ PTTICTโดยเป็นหุ้นบุริมสิทธิร้อยละ 10 และ ร้อยละ 15 ตามลำดับ

10) บริษัท EFT - บริษัทฯ ถือหุ้นโดยตรง ร้อยละ 15 และถือหุ้นโดยอ้อมผ่าน TTT ร้อยละ 7.65

11) บริษัท API ถือหุ้นใน MHPC 60% หรือเท่ากับบริษัทฯ ถือหุ้นใน MHPC 9.2%

12) วันที่ 10 มกราคม 2556 บริษัท PTTUT ได้ควบรวมกับบริษัท ผลิตไฟฟ้าอิสระ (ประเทศไทย)
    จำกัด และเปลี่ยนชื่อเป็นบริษัท โกลบอล เพาเวอร์ ซินเนอร์ยี่ จำกัด (GPSC)

    5.  โครงสร้างรายได้จากการขายและบริการของบริษัทและบริษัทย่อยแบ่งตามกลุ่ม

[]

หมายเหตุ: แสดงรายการหลังตัดรายการระหว่างกันแล้ว

3.6 เป้าหมายธุรกิจ

ตามที่ ปตท. มีนโยบายสนับสนุนให้บริษัทฯ เป็นแกนนำในการดำเนินธุรกิจเคมีภัณฑ์ของกลุ่ม ปตท.
(Chemical Flagship) ด้วยการดำเนินธุรกิจปิโตรเคมีและการกลั่นครบวงจร
และมุ่งไปสู่ธุรกิจขั้นต่อเนื่องที่มีมูลค่าสูงเพื่อสร้างความมั่นคงให้กับการจำหน่ายผลิตภัณฑ์
และสร้างเสถียรภาพของรายได้และผลกำไรในระยะยาว
โดยมีการดำเนินงานตามหลักการบรรษัทภิบาลที่ดี

การได้รับการสนับสนุนจากปตท. ทั้งในส่วนของวัตถุดิบและกิจกรรมสนับสนุนต่างๆ ช่วยให้บริษัทฯ
สามารถดำเนินธุรกิจได้อย่างราบรื่น เสริมสร้างความสามารถในการแข่งขัน
และรักษาอัตราการเจริญเติบโตอย่างมั่นคงในระยะยาว ทั้งนี้บริษัทฯ
มีเป้าหมายที่จะสร้างผลการดำเนินงานให้อยู่ในกลุ่มผู้นำ (Top quartile)
เมื่อเทียบกับผู้ดำเนินกิจการประเภทที่ใกล้เคียงกันในภูมิภาคเอเชียแปซิฟิก โดยบริษัทฯ
มีแผนกลยุทธ์หลัก คือ การใช้สินทรัพย์ที่มีอยู่ให้เกิดประสิทธิภาพสูงสุด
ซึ่งรวมถึงการขยายกำลังการผลิตของโรงงานปัจจุบัน นอกจากนี้บริษัทฯ
ยังมุ่งเน้นการสร้างมูลค่าเพิ่มให้กับผลิตภัณฑ์อะโรเมติกส์และโอเลฟินส์โดยการพัฒนาธุรกิจต่อยอดสู่ผลิตภัณฑ์ใหม่ซึ่งมีคุณสมบัติเฉพาะที่ตอบสนองความต้องการของลูกค้า
และ/หรือ การขยายกำลังผลิตในกลุ่มผลิตภัณฑ์เดิมเพื่อตอบสนองลูกค้าใหม่
ที่อาจอยู่ในประเทศหรือต่างประเทศ
ทั้งนี้รวมถึงการขับเคลื่อนธุรกิจสู่ผลิตภัณฑ์ที่เป็นมิตรต่อสิ่งแวดล้อมแสดงถึงความรับผิดชอบต่อสังคม
โดยการผลิตเคมีภัณฑ์จากวัตถุดิบทางเลือก (Bio-based Feedstock)
และการร่วมลงทุนพัฒนาเทคโนโลยีกับกลุ่มเป้าหมาย เพื่อนำไปต่อยอดทางธุรกิจต่อไปในอนาคต